VÅG OG BED

I FORBINDELSE MED FNs FREDSDAG, 21. SEPTEMBER

Hold en gudstjeneste med temaet Forfulgte Kristne i din kirke.

I kirker over hele verden markeres FNs internationale fredsdag den 21. september, med bøn for fred.

Folkekirkens mellemkirkelige Råd opfordrer til særligt at bede for de kristne kirker rundt om i verden, som er truet af forfølgelser.

Fortæl os, hvornår jeres gudstjeneste finder sted, så kommer den på kalenderen på [www.interchurch.dk](http://www.interchurch.dk/).

**Ideer til andagt**

Der er mange måder at våge på. Her er nogle ideer:

Fyraftensgudstjeneste/aftengudstjeneste [*Se liturgiforslag her*](http://trosfrihed-forfulgtekristne.dk/projektet/vaag-og-bed/liturgiforslag/)

Morgenandagt

 -  i kaffeklubben

 -  til babysalmesangen

Foredragsaften eller koncert

 -  start med en andagt

**Beretning**
Invitér en gæst eller flere til at berette om forholdene for kristne i et land, hvor forfølgelse og diskrimination finder sted. Det kan være en flygtning fra landet, som nu bor i sognet; en gæst fra en forfulgt kirke; en person fra sognet, som har rejst i et land hvor kristenforfølgelser finder sted osv.

**Bøn**
At bede for og med forfulgte kan være en måde at anerkende den gældende situation på. At vise de forfulgte, at de ikke er alene. Og at holde sig opmærksom på en problemstilling, der måske ligger langt fra ens egen dagligdag.
Find inspiration til forbøn for forfulgte i denne [bønnekalender](http://trosfrihed-forfulgtekristne.dk/projektet/boen-for-forfulgte/).

**Lystænding**
Lad lystænding indgå i gudstjenesten. Lys giver håb: Det skinner i mørket, det viser vej, det giver varme.
- Sig først en bøn, og lad så alle tænde lys hver for sig.
- Lad hver person, der tænder lys, sige et navn, et land, en kirke, lyset tændes for.
- Læs en lille bøn for hvert lys, der tændes.

**Læsning og sang**

**Tekstforslag**

* 1 Kor 3,3
* Sl 85
* Ef 2, 11-22
* Rom 14, 19-15, 7
* Matt 5, 3-12
* Mark 14,32-42
* Joh 14, 23-31
* Es 60, 17-22
* Gal 5, 22-25
* Rom 12, 18-21
* Jak 3,18
* Hebr 13,3

**Salmeforslag**

 Taize: Bliv og våg, og bed her med mig
DDS, 31 Til himlene rækker
DDS, 760 Dagen nu sin afsked tager
DDS, 785 Tunge, mørke natteskyer
DDS, 338 Var Gud ej med os denne stund
DDS, 367 Vi rækker vore hænder frem

**Bøn for forfulgte**

Hver dag er der mennesker, der må flygte fra der, hvor de bor, fordi de følger deres samvittighed og deres tro. Hver dag er der mennesker, der bliver diskrimineret i det samfund, de lever i, og må finde måder at håndtere det på. Hver dag er der mennesker, der frygter for deres og deres families sikkerhed, fordi de på grund af deres anderledes tro er et yndet mål for terrorisme og hærværk.

Hver dag er der grund til at bede for dem, der har det svært. Man kan eventuelt følge denne kalender, som tager udgangspunkt i FNs fredsdag. I de sidste to måneder før fredsdagen den 21. september er der formuleret en færdig bøn for hver uge, som fokuserer på et bestemt land.

Find inspiration til bøn på [Kirkernes Verdensråds hjemmeside](http://www.oikoumene.org/en/resources/prayer-cycle.html)